Conform surselor citate, incidentul s-a produs în jurul orei 02:30.

Este vorba despre un bancomat care deservea mai multe bănci şi care era prins în perete cu şuruburi.

Potrivit anchetatorilor, pe camerele de supraveghere se vede cum bancomatul este smuls din perete de patru indivizi cu feţele acoperite, care ulterior încarcă aparatul într-o autoutilitară.

Poliţia a fost anunţată de agenţii firmei care asigură securitatea după ce aceştia au constatat că magazinul fusese spart.

Sursele citate au precizat pentru MEDIAFAX că prejudiciul nu a fost stabilit, iar anchetatorii încearcă identificarea hoţilor.